Lisboa

Ang **Lisboa** (bigkas Portuges: *liz-BU-wa*; Ingles: *Lisbon*) ay ang kabisera at pinakamataong lungsod sa bangsang Portugal. Ang kasalukuyang populasyon nito ay 564,657 sa loob ng mismong lungsod, ngunit mahigit na 2.4 milyong katao sa Kalakhang Lisboa. Ito ay matatagpuan sa kanluraning bahagi ng Tangway ng Iberia sa Karagatang Atlantiko, sa bibig ng Ilog Tajo. Ito ang himpilan ng Distrito ng Lisboa at ang sentro ng Kalakhang Lisboa. Ito rin ang sentrong pampolitika ng bansa, bilang kinalalagyan ng pamahalaan at ang tirahan ng Pangulo.

Ang Lisboa ay kilala bilang isang *alpha city* dahil sa kahalagahan nito sa pinansiya, kalakalan, medya, aliwan, sining, edukasyon at turismo. Isa ito sa mga pangunahing sentrong pang-ekonomiya ng kontinente, na may lumalagong sentrong pinansiyal at ang daungan nito ay ang pinakamalaki sa "baybaying Atlantiko ng Europa." Mayroon dalawang gusali sa Lisboa na kinikilalang makasaysayan ng UNESCO: ang Tore ng Belem at ang Monasteryo ng mga Heronimos.

Dito pinirmahan ang Tratado ng Lisboa noong 13 Disyembre 2007 at ipinatupad simula noong 1 Disyembre 2009.

## Ekonomiya 
Ang Kalakhang Lisboa ay pinakamayaman sa Portugal; ang GDP ng bawat tao ay 26,100 euros. Ito ang ika-sampung pinakamayamang kalakhan (base sa GDP) sa kontinente; 40% mas mataas kaysa pangkaraniwang GDP sa Unyong Europeo ng bawat tao. Ang lungsod ay ika-32 sa daigdig pagdating sa laki ng sahod. Marami sa mga himpilan ng mga companyang internasyonal sa bansa ay matatagpuan sa Kalakhang Lisboa at ito ay ika-siyam sa daigdig pagdating sa dami ng mga pagpupulong internasyonal.

Ang Lisboa ay ang ika-25 na madaling-tirhang lungsod sa daigdig, ayon sa magasinang *Monocle*. Ito rin ay ang ika-pitong pinaka-dinadalaw na lungsod sa timog Europa, sumunod sa Estambul, Roma, Barcelona, Madrid, Atenas at Milan, na may humigit-kumulang na dalawang milyong turista bawat taon.

## Transportasyon 
thumb|Mapa ng sistemang pang-ilalim (*Metro Lisboa*)
Tatlong ahensiya ang namamahala sa pang-araw-araw na transportasyon ng mga Lisboeta. Ang *Carris* ay ang malawak na sistema ng mga bus at mga trambiya. Ang *Metropolitano de Lisboa* o *Metro Lisboa* ay ang sistema ng mga treng pang-ilalim. Ang *Comboios de Portugal* ay ang sistema ng mga treng pang-rehiyon at pambansa.

Ang **Paliparan ng Portela** (*Aeroporto da Portela*) ay nagpapalakbay sa humigit-kumulang na 13 milyong pasahero bawat taon. Malawak din ang sistema ng mga daang-bayan at mga treng mabibilis (*Alfa Pendular*) na nag-uugnay sa mga matataong lungsod sa Portugal. Sa taong 2013 ay magkakaroon na ng mabilis na tren patungong Espanya.

## Mga Larawan 

File:Torre_Bel%C3%A9m_April_2009-4a.jpg|Tore ng Belem
File:Lisbon Praça do Comércio BW 2018-10-03 13-33-44 s.jpg|*Praça do Comércio*
File:LisbonCastle.jpg|Kastilyo ni San Jorge
File:Jerónimos April 2009-4.jpg|Monasteryo ng mga Heronimos
File:Lisbon (Lisboa) historic elevator Santa Justa Luca Galuzzi 2006.jpg|Santa Justa Lift
File:Ponte25Abril1.jpg|Tulay ng *25 de Abril*
File:Torre Vasco da Gama 02.JPG|Torre ni Vasco da Gama
File:Rua Augusta Lisboa.JPG|Arkitekturang Pombalina (sa Baixa)
File:Aqueduto das Águas Livres (1).jpg|Akwedukto ng *Águas Livres*
File:Campo Pequeno Lisboa.JPG|Torohan ng *Campo Pequeno*
File:Ponte Vasco da Gama.jpg|Tulay ni Vasco da Gama
File:Carris tram bus.jpg|Bus at trambiya sa Lisboa
File:Se de Lisboa Frente.JPG|Catedral (*Sé*) ng Lisboa
File:Metro Lisboa Lisbon Terreiro do Paco platforms.jpg|Sistemang pang-ilalim

## Mga sanggunian 
## Mga Kawing Panlabas 
* http://www.visitlisboa.com/

Kategorya:Mga pamayanan sa Portugal
Kategorya:Kabisera sa Europa
Kategorya:Portugal